b'\n_START_ARTICLE_\nLeonid Volmer\n_START_PARAGRAPH_\nLeonid Volmer (17. aprill 1902 Aizpute Kuramaa \xe2\x80\x93 4. september 1960 Tallinn) oli eesti arst (kirurg-r\xc3\xb6ntgenoloog)._NEWLINE_Leonid Volmer s\xc3\xbcndis kooli\xc3\xb5petajate perekonnas. 1915. aastal tuli perekonnal p\xc3\xb5geneda Moskva kubermangu, kust edasi liiguti 1920. aastal juba Eestisse. Enne Eestisse \xc3\xbcmberasumist l\xc3\xb5petas Volmer 1919. aastal Podolski Reaalkooli ja j\xc3\xb5udis juba astuda Moskva \xc3\x9clikooli arstiteaduskonda. Eestis omandas ta keskhariduse uuesti P\xc3\xa4rnus venekeelsetel erakursustel ja 1921. aastal sai temast Tartu \xc3\x9clikooli arstiteaduskonna tudeng._NEWLINE_Peale Tartu \xc3\x9clikooli l\xc3\xb5petamist 1927. aastal j\xc3\xa4i Leonid Volmer samasse t\xc3\xb6\xc3\xb6le Tervishoiuinstituudi assistendina. 1932. aastal l\xc3\xa4bis ta T\xc3\x9c juures maa- ja linnaarstide kursused ning t\xc3\xa4iendas end korduvalt v\xc3\xa4lismaal. 1935. aastal veetis ta kolm kuud sellistes Euroopa suurtes pealinnades nagu Viin, Pariis ja Stockholm ning Austria v\xc3\xa4ikelinnas W\xc3\xb6rglis, kus tutvus uusimate tehnoloogiatega r\xc3\xb6ntgenoloogia ja Pariisis isegi kosmeetilise kirurgia vallas . Ta t\xc3\xb6\xc3\xb6tas aastaid Tartu, P\xc3\xa4rnu ja Tallinnas meditsiiniasutustes . Tartu Erakliinikus oli tal v\xc3\xb5imalus koos t\xc3\xb6\xc3\xb6tada legendaarse eesti kirurgi August Poboliga.\n_START_SECTION_\nIsiklikku\n_START_PARAGRAPH_\n1938. aastal abiellus Leonid Volmer lauljanna Terese Adele Mugastoga. Sellest abielust on s\xc3\xbcndinud poeg Peeter Volmer.'